DĖL UAB ,,ŠILALĖS AUTOBUSŲ PARKAS“ VIETINIO REGULIARAUS SUSISIEKIMO AUTOBUSŲ MARŠRUTŲ PAKEITIMO

2019 m. lapkričio 19 d. Nr. DĮV-917

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, Šilalės rajono savivaldybės administracijos veiklos nuostatų, patvirtintų Šilalės rajono savivaldybės tarybos 2008 m. gruodžio 23 d. sprendimu Nr. T1-437 ,,Dėl Šilalės rajono savivaldybės administracijos veiklos nuostatų tvirtinimo“, 29 punktu, atsižvelgdamas į Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“ sudarytos Šilalės rajono keleivinio transporto ir moksleivių pavėžėjimo organizavimo komisijos siūlymus ir rekomendacijas (2019 m. lapkričio 15 d. protokolas Nr. 4):

1. P a k e i č i u nuo 2019 m. lapkričio 18 d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

1.1. Laukuva–Padievytis–Laukuva (išvykimo laikas 15.00 val. (pirmadieniais, trečiadieniais, penktadieniais), 15.20 val. (antradieniais, ketvirtadieniais), leidimo Nr. 234, mokyklų darbo dienomis), pratęsti maršruto trasą iki Stungaičių k. ir pakeisti išvykimo laiką į 13.50 val. (penktadieniais).

1.2. Padievyčio mokykla–Automagistralė–Padievyčio mokykla (išvykimo laikas 14.30 val., leidimo Nr. 298, mokyklų darbo dienomis), sutrumpinti maršruto trasą ir neužvažiuoti į Stungaičius.

2. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius.

3. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktoriaus pavaduotojas,

pavaduojantis direktorių Osvaldas Šarmavičius